Suverenių Valstybių Sąjunga

Suverenių Valstybių Sąjunga (SVS, ) – konfederacija, pagal TSKP generalinio sekretoriaus Michailo Gorbačiovo reformų planus turėjusi pakeisti Tarybų Sąjungą. SVS turėjo sudaryti TSRS sąjunginės respublikos, pasirašiusios Naująją sąjunginę sutartį (). 1991 m. kovo 17 d. surengtame visasąjunginiame referendume visose TSRS respublikose buvo pritarta TSRS reformavimui į SVS (referendume nedalyvavo Lietuva, Latvija, Estija, Moldavijos TSR, Gruzija ir Armėnija).

Nors SVS buvo suplanuota kaip bandymas apsaugoti TSRS nuo subyrėjimo, konservatyvūs TSKP nariai manė, jog persitvarkymas į decentralizuotą konfederaciją tik dar labiau paskatins sąjungines respublikas atsiskirti. 1991 m. rugpjūčio 19 d., likus dienai iki suplanuoto Rusijos TFSR Naujosios sutarties pasirašymo, kietosios linijos šalininkai surengė perversmą, kuriuo siekė nušalinti M. Gorbačiovą ir sustabdyti jo reformas. Nors perversmas ir žlugo, SVS įgyvendinta nebebuvo. Tais pačiais metais TSRS subyrėjo į nepriklausomas valstybes, kurių dauguma tapo Nepriklausomų valstybių sandraugos, regioninės organizacijos, narėmis.

Kategorija:TSRS griūtis
Kategorija:1991 metai